title: Odluka Vijeća 2010/565/ZVSP od 21. rujna 2010. o misiji Europske unije za pružanje savjetovanja i pomoći pri reformi sigurnosnog sektora u Demokratskoj Republici Kongu (EUSEC RD Congo)

text:
               18/Sv. 005

               HR

               Službeni list Europske unije

               191

         32010D0565

               L 248/59

               SLUŽBENI LIST EUROPSKE UNIJE

               21.09.2010.

      ODLUKA VIJEĆA 2010/565/ZVSP
   od 21. rujna 2010.
   o misiji Europske unije za pružanje savjetovanja i pomoći pri reformi sigurnosnog sektora u Demokratskoj Republici Kongu (EUSEC RD Congo)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. i članak 43.,
   budući da:

               (1)

               Na temelju Zajedničke akcije 2005/355/ZVSP (1), Europska unija (EU) od 2. svibnja 2005. provodi misiju za pružanje savjetovanja i pomoći pri reformi sigurnosnog sektora u Demokratskoj Republici Kongu (DR Kongo) (EUSEC RD Congo). Trenutačni mandat misije određen je Zajedničkom akcijom 2009/709/ZVSP (2) i prestaje važiti 30. rujna 2010.

               (2)

               Glavni tajnik/Visoki predstavnik za zajedničku vanjsku i sigurnosnu politiku poslao je predsjedniku DR Konga pismo od 27. srpnja 2009. u kojemu navodi obnovljenu obvezu EU-a. Slijedom tog pisma, zadaće misije prilagođene su od 1. listopada 2009. Vlasti Konga prenijele su to pismo u program djelovanja koji su 21. siječnja 2010. potpisali ministar obrane i ratnih veterana i voditelj misije EUSEC RD Congo.

               (3)

               Nakon ratifikacije Ustava Treće Republike Konga u 2005. godini, izbori održani 2006. u DR Kongu označili su kraj postupka tranzicije i omogućili su formiranje vlade 2007. godine, koja je usvojila program kojim se posebno predviđa sveobuhvatna reforma sigurnosnog sektora, izrada nacionalnog plana i prioritetne reforme u sektoru policije, oružanih snaga i pravosuđa. Vlasti Konga dokazale su svoj interes za provedbu postupka reforme sigurnosnog sektora (RSS) u DR Kongu na operativnoj razini razvijanjem plana reforme oružanih snaga Demokratske Republike Konga (FARDC) u tri faze između 2009. i 2025. Predsjednik Demokratske Republike Kongo odobrio je krajem svibnja 2009. taj plan i predstavio ga predstavnicima međunarodne zajednice 26. siječnja 2010. te preuzeo uloge koordinatora posla raznih sudionika koji podupiru RSS u DR Kongu.

               (4)

               Ujedinjeni narodi ponovno su potvrdili svoju potporu tranzicijskom postupku i RSS-u pomoću nekoliko rezolucija Vijeća sigurnosti i provode Misiju Ujedinjenih naroda za stabilizaciju stanja u Demokratskoj Republici Kongu (MONUSCO), čiji najvažniji cilj je očuvanje mira na istoku zemlje i uspostava mira diljem zemlje. Vijeće sigurnosti Ujedinjenih naroda usvojilo je 28. svibnja 2010. Rezoluciju 1925 (2010.) kojom se mandat MONUC-a produljuje do 30. lipnja 2010. i kojom se njegov naziv od 1. srpnja 2010. mijenja u Misiju Ujedinjenih naroda za stabilizaciju stanja u DR Kongu (MONUSCO) te kojom dopušta potporu, u bliskoj suradnji s drugim međunarodnim partnerima, naporima tijela Konga za jačanje i reformu sigurnosnih i pravosudnih institucija.

               (5)

               EU je neprestano podupirao RSS u DR Kongu u okviru općenitijih nastojanja EU-a da podupire razvoj i demokraciju u regiji afričkih Velikih jezera, pazeći pritom da promiče politike u skladu s ljudskim pravima i međunarodnim humanitarnim pravom, demokratskim normama i načelima dobrog vođenja, transparentnosti i poštovanja vladavine prava.

               (6)

               Vijeće je 14. lipnja 2010. donijelo Odluku 2010/329/ZVSP o izmjeni i produljenju za dodatno razdoblje od tri mjeseca Zajedničke akcije 2007/405/ZVSP o policijskoj misiji Europske unije koja je provedena u okviru RSS-a i njezinoj povezanosti sa sustavom pravosuđa u Demokratskoj Republici Kongu (EUPOL RD Congo) (3).

               (7)

               Kako bi se povećali usklađenost, dosljednost i komplementarnost aktivnosti EU-a u DR Kongu, koristeći pritom u najvećoj mogućoj mjeri novi europski institucionalni okvir, trebalo bi povećati usklađenost djelovanja EU-a između dviju misija, između europskih aktera u DR Kongu te između Bruxellesa i Kinshase.

               (8)

               Vijeće je 11. kolovoza 2010. donijelo Odluku 2010/440/ZVSP (4) o produljenju mandata g. Roelanda VAN DE GEERA kao posebnog predstavnika EU-a (PPEU) za područje afričkih Velikih jezera.

               (9)

               Vijeće je 29. srpnja 2010. odobrilo koncept upravljanja krizama za napore misija zajedničke sigurnosne i obrambene politike u potporu reformi sigurnosnog sektora u DR Kongu.

               (10)

               Treće bi države trebale sudjelovati u projektu u skladu s općim smjernicama koje je odredilo Europsko vijeće.

               (11)

               Trenutačno sigurnosno stanje u DR Kongu može se pogoršati s potencijalno ozbiljnim posljedicama za proces jačanja demokracije, vladavine prava te međunarodne i regionalne sigurnosti. Trajna obveza EU-a u vezi s ulaganjem političkih napora i sredstava pomoći će da se uspostavi stabilnost u regiji,

         DONIJELO JE OVU ODLUKU:
   Članak 1.
   Misija
   1.   Europska unija (EU) provodi misiju za pružanje savjeta i pomoći reformi sigurnosnog sektora (RSS) u Demokratskoj Republici Kongo (DR Kongo), dalje u tekstu „EUSEC RD Congo” ili „misija”, s ciljem pomaganja vlastima Konga pri uspostavi obrambenog sustava kojim se može jamčiti sigurnost stanovnika Konga, poštujući demokratske norme, ljudska prava i vladavinu prava te načela dobrog upravljanja i transparentnosti.
   2.   Misija djeluje u skladu sa zadaćama misije određenima člankom 2.
   Članak 2.
   Zadaće misije
   1.   Misija nastoji, u bliskoj suradnji s drugim sudionicima u međunarodnoj zajednici, posebno s Ujedinjenim narodima i misijom MONUSCO, i s ciljevima utvrđenima u članku 1., pružiti praktičnu podršku u području RSS-a stvaranjem uvjetâ za olakšavanje kratkoročne i dugoročne provedbe aktivnosti i projekata o smjernicama koje su usvojile vlasti Konga u planu reforme FARDC-a kako je određeno programom djelovanja misije, uključujući:

               (a)

               daljnju potporu na strateškoj razini;

               (b)

               potporu pri konsolidaciji uprave i uvođenju sustava za upravljanje ljudskim potencijalima na temelju posla u tijeku;

               (c)

               potporu modernizaciji logistike;

               (d)

               podršku ponovnom pokretanju sustava osposobljavanja, posebno za izvršno osoblje, prvenstveno podupirući projekt upravne škole i vojne akademije u Kanangi te studije u okviru škole za logistiku u Kinshasi;

               (e)

               provođenje aktivnosti u vezi kampanje protiv nekažnjavanja u područjima poštovanja ljudskih prava, uključujući spolno nasilje.

         2.   Misija savjetuje države članice te pod njihovom odgovornošću usklađuje i olakšava provedbu njihovih projekata u područjima koja su od interesa za misiju i podupiru njezine ciljeve.
   Članak 3.
   Struktura misije i područje razmještanja
   1.   Sjedište misije je u Kinshasi, a sastoji se od:

               (a)

               vodstva;

               (b)

               odjela za upravnu podršku i logistiku;

               (c)

               odjela obrambenih stručnjaka zaduženih za pomoć i potporu stanovnicima Konga pri provođenju određenih aktivnosti u područjima uprave, ljudskih resursa, logistike i osposobljavanja;

               (d)

               odjela za savjetovanje i pomoć, uključujući savjetnike razmještene na istoku DR Konga i zadužene za doprinošenje radu kongoanske uprave u području RSS-a; i

               (e)

               ćelije za planiranje.

         2.   Glavno područje razmještanja je Kinshasa. Upućeni savjetnici također se mogu razmjestiti u vojnim regijama na istoku DR Konga. Voditelj misije prema potrebi može odrediti kretanja stručnjaka i njihovu privremenu prisutnost u vojnim regijama.
   Članak 4.
   Planiranje
   Voditelj misije izrađuje provedbeni plan (OPLAN) misije koji se dostavlja Vijeću na odobrenje. U toj zadaći pomažu mu odjeli podređeni visokom predstavniku Unije za vanjske poslove i sigurnosnu politiku (VP).
   Članak 5.
   Voditelj misije
   1.   Voditelj misije preuzima svakodnevno upravljanje misijom i odgovoran je za osoblje i disciplinska pitanja.
   2.   Sveukupno upućeno osoblje ostaje pod punim zapovjedništvom državnih tijela države koja upućuje ili predmetne institucije EU-a. Nacionalna tijela prenose operativni nadzor (OPCON) nad vlastitim osobljem na voditelja misije.
   3.   Voditelj misije odgovoran je za disciplinska pitanja u vezi s osobljem. U odnosu na upućeno osoblje, disciplinski postupak provode državna tijela ili predmetna institucija EU-a.
   4.   U kontekstu zadaća misije kako su određeni člankom 2., voditelj misije ovlašten je u dva posebna slučaja koristiti financijske doprinose država članica kako bi proveo projekte koji dosljedno dopunjuju druge aktivnosti misije: ili je projekt predviđen financijskom izjavom u vezi s ovom Odlukom ili je uključen u mandat misije izmjenom financijske izjave na zahtjev voditelja misije.
   Voditelj misije sklapa aranžman s predmetnim državama članicama. Tim su aranžmanom posebno pokriveni posebni postupci za postupanje sa svim pritužbama trećih stranaka u pogledu štete koja je nastala kao posljedica djelovanja ili nedjelovanja voditelja misije prilikom korištenja financijskih sredstava koje su osigurale države članice.
   EU ili VP ni pod kojim okolnostima ne odgovaraju državama članicama koje daju doprinos s naslova djelovanja ili nedjelovanja voditelja misije prilikom korištenja financijskih sredstava tih država.
   5.   Voditelj misije s Komisijom potpisuje ugovor za izvršavanje proračuna.
   6.   Voditelj misije u svom području nadležnosti blisko surađuje s voditeljem izaslanstva EU-a, voditeljima misija država članica u Kinshasi i posebnim predstavnikom EU-a (PPEU).
   Članak 6.
   Osoblje
   1.   Institucije EU-a i države članice upućuju stručnjake misije. Izuzev voditelja misije, svaka država članica ili institucija snosi troškove povezane s upućenim osobljem, uključujući putne troškove u DR Kongo i iz DR Konga, plaće, troškove liječenja i druge naknade osim dnevnica.
   2.   Misija prema potrebi na temelju ugovora zapošljava međunarodno civilno osoblje i lokalno osoblje.
   3.   Svi stručnjaci misije ostaju pod nadležnosti odgovarajuće države članice ili institucije EU-a te ispunjavaju svoje dužnosti i djeluju u interesu misije. Stručnjaci misije tijekom i nakon misije drže u strogoj tajnosti sve činjenice i informacije u vezi misije.
   Članak 7.
   Zapovjedni lanac
   1.   Misija ima jedinstveni zapovjedni lanac.
   2.   Voditelj misije vodi misiju i preuzima svakodnevno upravljanje misijom.
   3.   Voditelj misije izvješćuje VP-a.
   Članak 8.
   Politički nadzor i strateško usmjeravanje
   1.   Politički i sigurnosni odbor (PSO), u okviru odgovornosti Vijeća i VP-a, obavlja politički nadzor i strateško usmjeravanje misije. Vijeće ovime ovlašćuje PSO za donošenje odgovarajućih odluka u skladu s člankom 38. stavkom 3. Ugovora o Europskoj uniji (UEU). To uključuje ovlasti izmjene provedbenog plana. Također uključuju ovlasti donošenja potrebnih odluka u pogledu imenovanja voditelja misije. Vijeće, kojem pomaže VP, i dalje odlučuje o ciljevima i okončanju misije.
   2.   PSO redovito izvješćuje Vijeće.
   3.   PSO putem VP-a dobiva redovita izvješća od voditelja misije. PSO može prema potrebi pozvati na svoje sastanke voditelja misije.
   Članak 9.
   Financijske odredbe
   1.   Financijski referentni iznos za pokrivanje izdataka povezanih s misijom iznosi 12 600 000 EUR za razdoblje od 1. listopada 2010. do 30. rujna 2011.
   2.   Što se tiče izdataka koji se financiraju iz iznosa utvrđenog u stavku 1., primjenjuje se sljedeće:

               (a)

               izdacima se upravlja u skladu s pravilima i postupcima EU-a koji se primjenjuju na proračun. Državljani trećih država smiju pristupiti javnim natječajima za sklapanje ugovora;

               (b)

               voditelj misije u potpunost izvješćuje Komisiju, koja ga nadzire, o aktivnostima koje su poduzete u okviru njegovog ugovora.

         3.   Financijskim aranžmanima poštuju se operativni zahtjevi misije, uključujući kompatibilnost opreme.
   4.   Izdaci povezani s misijom priznaju se od stupanja na snagu ove Odluke.
   Članak 10.
   Sudjelovanje trećih država
   1.   Ne dovodeći u pitanje autonomiju odlučivanja EU-a i njezin jedinstveni institucionalni okvir, Vijeće ovlašćuje PSO za pozivanje trećih država da doprinesu misiji, pod uvjetom da snose troškove osoblja koje upućuju, uključujući plaće, osiguranje od svih rizika, dnevnice i troškove putovanja u DR Kongo i iz DR Konga te da, prema potrebi, doprinose tekućim troškovima misije.
   2.   Treće države koje doprinose misiji imaju jednaka prava i obveze u pitanjima svakodnevnog upravljanja misijom kao i države članice.
   3.   Vijeće ovlašćuje PSO da donese odgovarajuće odluke o prihvaćanju predloženih doprinosa i da osnuje Odbor doprinositelja.
   4.   Detaljni aranžmani u pogledu sudjelovanja trećih država utvrđuju se sporazumima sklopljenima u skladu s člankom 37. UEU-a i postupkom utvrđenim u članku 218. Ugovora o funkcioniranju Europske unije (UFEU) te, prema potrebi, dodatnim tehničkim aranžmanima. Ako su EU i treća država sklopili sporazum o utvrđivanju okvira sudjelovanja treće države u operacijama EU-a za upravljanje krizama, odredbe tog sporazuma primjenjuju se u kontekstu misije.
   Članak 11.
   Provedba i dosljednost odziva EU-a
   1.   VP je odgovoran za provedbu ove Odluke i osigurava da je ona u skladu s ukupnim vanjskim djelovanjem EU-a, uključujući razvojne programe EU-a.
   2.   Voditelj misije pomaže VP-u u provedbi ove Odluke.
   Članak 12.
   Usklađivanje
   1.   Aranžmani za usklađivanje aktivnosti EU-a u DR Kongu uspostavljaju se u Kinshasi i u Bruxellesu.
   2.   Ne dovodeći u pitanje zapovjedni lanac, voditelj misije EUSEC RD Congo i voditelj misije EUPOL RD Congo usklađuju svoje aktivnosti i traže sinergije između te dvije misije, posebno u pogledu horizontalnih aspekata RSS-a u DR Kongu i podjele funkcija između te dvije misije, posebno u odnosu na područjima međusektorskih aktivnosti.
   3.   Voditelj misije osigurava da EUSEC RD Congo usklađuje svoje aktivnosti u potporu reformi FARDC-a s Vladom DR Konga, Ujedinjenim narodima putem misije MONUSCO i trećim državama koje djeluju u području postupka RSS-a u DR Kongu.
   4.   Voditelj izaslanstva EU-a u Kinshasi osigurava lokalne političke smjernice za misiju EUSEC RD Congo unutar općeg okvira definiranog u dokumentima za planiranje, ne dovodeći u pitanje mandat PPEU-a.
   5.   Voditelj izaslanstva EU-a i voditelj misije EUSEC RD Congo uspostavljaju prikladne aranžmane za informiranje/savjetovanje, posebno u pogledu političkih aspekata koji bi mogli utjecati na provođenje misije. Jednako tako, voditelj misije EUSEC RD Congo izvješćuje voditelja izaslanstva EU-a o svim kontaktima na njegovoj razini koji bi mogli imati politički utjecaj.
   6.   Voditelj misije EUSEC RD Congo (ili njegov predstavnik) također djeluje kao obrambeni savjetnik voditelja izaslanstva, ne dovodeći u pitanje postojeće zapovjedne lance svakog sudionika. Misija i izaslanstvo EU-a održavaju stalne kontakte u tom kontekstu.
   7.   PPEU u okviru svog mandata prema potrebi osigurava misiji EUSEC RD Congo političko savjetovanje o regionalnoj dimenziji, posebno u pogledu postupaka u Nairobiju, Gomi i Jubi.
   Članak 13.
   Posredovanje klasificiranih podataka
   1.   VP je ovlašten trećim državama povezanima s ovom Odlukom posredovati klasificirane podatke i dokumente EU-a do razine „CONFIDENTIEL UE”, koji su nastali za potrebe operacije, u skladu s propisima Vijeća o zaštiti podataka (5).
   2.   VP je ovlašten Ujedinjenim narodima, u skladu s operativnim potrebama misije, dostaviti klasificirane podatke i dokumente EU-a do razine „RESTREINT UE”, koji su nastali za potrebe operacije, u skladu s propisima Vijeća o zaštiti podataka. U tu se svrhu uspostavljaju lokalni aranžmani.
   3.   U slučaju posebne i neodložive operativne potrebe, VP je također ovlašten državi domaćinu dostaviti klasificirane podatke i dokumente EU-a do razine „RESTREINT UE”, koji su nastali za potrebe operacije, u skladu s propisima Vijeća o zaštiti podataka. U svim ostalim slučajevima, takvi se podaci i dokumenti dostavljaju državi domaćinu u skladu s postupcima prikladnima za razinu suradnje države domaćina s EU-om.
   4.   VP je ovlašten trećim državama povezanima s ovom Odlukom dostaviti neklasificirane dokumente EU-a, a povezani su s raspravama Vijeća o operaciji i za koje vrijedi obveza čuvanja poslovne tajne u skladu s člankom 6. stavkom 1. Poslovnika Vijeća (6).
   Članak 14.
   Status misije i njezinog osoblja
   1.   Status osoblja misije, uključujući, prema potrebi, povlastice, imunitete i sva dodatna jamstva potrebna za dovršetak i neometano funkcioniranje misije, utvrđuje se sporazumom u skladu s člankom 37. UEU-a i u skladu s postupkom utvrđenim člankom 218. stavkom 3. UFEU-a.
   2.   Država ili institucija EU-a koja je uputila člana osoblja odgovorna je za svaku pritužbu povezanu s upućivanjem koji dolazi od člana osoblja ili je povezan s članom osoblja. Predmetna država ili institucija EU-a odgovorna je za pokretanje svakog postupka protiv upućene osobe.
   3.   Uvjeti zapošljavanja te prava i obveze međunarodnog i lokalnog civilnog osoblja utvrđuju se ugovorom sklopljenim između voditelja misije i člana osoblja.
   Članak 15.
   Sigurnost
   1.   Voditelj misije odgovoran je za sigurnost misije EUSEC RD Congo.
   2.   Voditelj misije izvršava tu odgovornost u skladu s direktivama EU-a o sigurnosti osoblja razmještenog izvan državnog područja EU-a u operativnoj misiji odlučenoj u skladu s glavom V. poglavljem 2. UEU-a i povezanih dokumenata.
   3.   Voditelju misije pomaže dužnosnik za sigurnost misije (DSM), koji izvješćuje voditelja misije i održava funkcionalnu vezu s Uredom za sigurnost Vijeća.
   4.   Za sveukupno osoblje osigurava se odgovarajuće osposobljavanje o sigurnosnim mjerama u skladu s OPLAN-om. DSM redovito podsjeća o uputama u pogledu sigurnosti.
   Članak 16.
   Preispitivanje misije
   PSO na temelju izvješća o ocjeni koje odjeli pod nadležnošću VP-a pripremaju na polovici misije i dostavljaju najkasnije u lipnju 2011. odobrava preporuke Vijeća s ciljem preispitivanja napretka reforme FARDC-a i ocjenjivanja utjecaja misije na provedbu posebnih mjera u potporu planu reforme FARDC-a. Ocjena se između ostalog temelji na pokazateljima učinka i na posebnim operativnim pokazateljima koji su detaljno utvrđeni u OPLAN-u.
   Članak 17.
   Stupanje na snagu i trajanje
   Ova Odluka stupa na snagu 1. listopada 2010.
   Primjenjuje do 30. rujna 2012.

      Sastavljeno u Bruxellesu 21. rujna 2010.

            Za Vijeće

            Predsjednik

         S. VANACKERE

      (1)  Zajednička akcija Vijeća 2005/355/ZVSP od 2. svibnja 2005. o misije Europske unije za pružanje savjetovanja i pomoći pri reformi sigurnosnog sektora u Demokratskoj Republici Kongo (DR Kongo) (SL L 112, 3.5.2005., str. 20.).

      (2)  SL L 246, 18.9.2009., str. 33.

      (3)  SL L 149, 15.6.2010., str. 11.

      (4)  SL L 211, 12.8.2010., str. 20.

      (5)  Odluka 2001/264/EZ (SL L 101, 11.4.2001., str. 1.).

      (6)  Odluka Vijeća 2009/937/EU (SL L 325, 11.12.2009., str. 35.).


title: 2009/332/EZ, Euratom: Odluka Vijeća i Komisije od 26. veljače 2009. o sklapanju Sporazuma o stabilizaciji i pridruživanju između Europskih zajednica i njihovih država članica, s jedne strane, i Republike Albanije, s druge strane

text:
               11/Sv. 023

               HR

               Službeni list Europske unije

               3

         32009D0332

               L 107/165

               SLUŽBENI LIST EUROPSKE UNIJE

               26.02.2009.

      ODLUKA VIJEĆA I KOMISIJE

   od 26. veljače 2009.
   o sklapanju Sporazuma o stabilizaciji i pridruživanju između Europskih zajednica i njihovih država članica, s jedne strane, i Republike Albanije, s druge strane
   (2009/332/EZ, Euratom)
   VIJEĆE EUROPSKE UNIJE,
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 310. u vezi s člankom 300. stavkom 2. prvim podstavkom posljednjom rečenicom i člankom 300. stavkom 3. drugim podstavkom,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir prijedlog Komisije,
   uzimajući u obzir suglasnost Europskog parlamenta,
   uzimajući u obzir odobrenje Vijeća dano na temelju članka 101. Ugovora o osnivanju Europske zajednice za atomsku energiju,
   budući da:

               (1)

               Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Albanije, s druge strane, potpisan je u ime Europske zajednice 12. lipnja 2006. u Luxembourgu, podložno njegovu kasnijem sklapanju.

               (2)

               Trgovinske odredbe sadržane u Sporazumu od iznimne su naravi, povezane s politikom koja se provodi u okviru procesa stabilizacije i pridruživanja i za Europsku uniju neće predstavljati presedan u trgovinskoj politici Zajednice u odnosu na treće zemlje, osim u odnosu na zemlje zapadnog Balkana.

               (3)

               Sporazum bi trebalo odobriti,

         ODLUČILI SU:
   Članak 1.
   1.   U ime Europske zajednice i Europske zajednice za atomsku energiju odobravaju se Sporazum o stabilizaciji i pridruživanju između Europskih zajednica i njezinih država članica, s jedne strane, i Republike Albanije, s druge strane (dalje u tekstu „Sporazum”), prilozi i protokoli priloženi tom Sporazumu, kao i izjave priložene Završnom aktu.
   2.   Tekstovi iz stavka 1. priloženi su ovoj Odluci.
   Članak 2.
   1.   Stajalište koje Zajednica treba zauzeti u Vijeću za stabilizaciju i pridruživanje te u Odboru za stabilizaciju i pridruživanje, kada potonjeg Vijeće za stabilizaciju i pridruživanje ovlasti za djelovanje, određuje Vijeće, na prijedlog Komisije, ili, prema potrebi, Komisija, u skladu s odgovarajućim odredbama Ugovorâ.
   2.   Predsjednik Vijeća, u skladu s člankom 117. stavkom 4. Sporazuma, predsjeda Vijećem za stabilizaciju i pridruživanje. Predstavnik Komisije predsjeda Odborom za stabilizaciju i pridruživanje, u skladu s njegovim poslovnikom.
   3.   Odluku o objavi odluka Vijeća za stabilizaciju i pridruživanje i Odbora za stabilizaciju i pridruživanje u Službenom listu Europske unije donosi, za svaki slučaj posebno, Vijeće odnosno Komisija.
   Članak 3.
   Predsjednik Vijeća ovlašćuje se imenovati osobu(-e) ovlaštenu(-e) da u ime Europske zajednice položi(-e) instrument odobrenja predviđen u članku 135. Sporazuma. Predsjednik Komisije polaže navedeni instrument odobrenja u ime Europske zajednice za atomsku energiju.

      Sastavljeno u Bruxellesu 26. veljače 2009.

            Za Vijeće

            Predsjednik

         I. LANGER

            Za Komisiju

            Predsjednik

         José Manuel BARROSO


title: 2002/500/EZ: Odluka Komisije od 18. ožujka 2002. o sklapanju Sporazuma u obliku razmjene pisama između Europske zajednice i bivše jugoslavenske republike Makedonije o potvrdi navedenoj u stavku 6. Sporazuma o uzajamnim preferencijalnim trgovinskim koncesijama za određena vina (priopćeno pod brojem dokumenta C(2002) 665)

text:
               11/Sv. 115

               HR

               Službeni list Europske unije

               124

         32002D0500

               L 169/52

               SLUŽBENI LIST EUROPSKE UNIJE

         ODLUKA KOMISIJE
   od 18. ožujka 2002.
   o sklapanju Sporazuma u obliku razmjene pisama između Europske zajednice i bivše jugoslavenske republike Makedonije o potvrdi navedenoj u stavku 6. Sporazuma o uzajamnim preferencijalnim trgovinskim koncesijama za određena vina

      (priopćeno pod brojem dokumenta C(2002) 665)

   (2002/500/EZ)
   KOMISIJA EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Odluke Vijeća 2001/916/EZ-a (1) i 2001/917/EZ-a (2) od 3. prosinca 2001. o sklapanju Dodatnog protokola kojim se usklađuje trgovinske aspekte Sporazuma o stabilizaciji i pridruživanju između Europskih zajednica i njihovih država članica, s jedne strane, te bivše jugoslavenske republike Makedonije, s druge strane, i Dodatnog protokola kojim se usklađuju trgovinski aspekti Privremenog sporazuma između Europske zajednice i bivše jugoslavenske republike Makedonije kako bi se uzeo u obzir ishod pregovora između strana o uzajamnim preferencijalnim koncesijama za određena vina, o uzajamnom priznavanju, zaštiti i kontroli naziva vina, te o uzajamnom priznavanju, zaštiti i kontroli oznaka za jaka alkoholna pića i aromatizirana pića, a posebno njihov članak 3.,
   budući da:

               (1)

               U sklopu ovih Odluka, Vijeće je sklopilo Dodatne protokole s bivšom jugoslavenskom republikom Makedonijom, uključujući Sporazume o uzajamnim preferencijalnim koncesijama za određena vina, o uzajamnom priznavanju, zaštiti i kontroli naziva vina, te o uzajamnom priznavanju, zaštiti i kontroli oznaka za jaka alkoholna pića i aromatizirana pića (u daljnjem tekstu: Dodatni protokoli o vinu). Dodatni protokoli o vinu primjenjuju se od 1. siječnja 2002.

               (2)

               Stavak 6. Priloga I. (Sporazum o uzajamnim preferencijalnim trgovinskim koncesijama za određena vina) Dodatnih protokola o vinu uz Sporazum o stabilizaciji i pridruživanju i Privremeni sporazum, sklopljenih 18. prosinca 2001., propisuje da je uvjet za korištenje carinskih koncesija predočenje potvrde koju izdaje uzajamno priznato službeno tijelo navedeno na zajednički utvrđenom popisu, kojom se potvrđuje da dotično vino udovoljava odredbama točke 5.(b).

               (3)

               Komisija u ime Zajednice i bivša jugoslavenska republika Makedonija dogovorile su u Dodatnim protokolima o vinu uz Sporazum o stabilizaciji i pridruživanju i Privremeni sporazum, provedbena pravila u pogledu navedene potvrde. Stoga Komisija treba odobriti ta pravila dogovorena u obliku razmjene pisama.

               (4)

               Mjere utvrđene ovom Odlukom i priloženom razmjenom pisama u skladu su s mišljenjem Odbora za carinski zakonik,

         ODLUČILA JE:
   Članak 1.
   Ovime se u ime Zajednice odobrava Sporazum u obliku razmjene pisama između Europske zajednice i bivše jugoslavenske republike Makedonije o potvrdi navedenoj u stavku 6. Priloga I. Sporazumu o uzajamnim preferencijalnim trgovinskim koncesijama za određena vina.
   Tekst Sporazuma priložen je ovoj Odluci.
   Glavni direktor za poljoprivredu i ruralni razvoj Komisije Europskih zajednica ovlašten je potpisati Sporazum u obliku razmjene pisama.
   Članak 2.
   Ova će se Odluka objaviti u Službenom listu Europskih zajednica.

      Sastavljeno u Bruxellesu 18. ožujka 2002.

            Za Komisiju

         Franz FISCHLER

            Član Komisije

      (1)  SL L 342, 27.12.2001., str. 6.

      (2)  SL L 342, 27.12.2001., str. 24.


title: Odluka Izvršnog odbora od 23. lipnja 1998. o monegaškim boravišnim dozvolama (SCH/Com-ex (98)19)

text:
               19/Sv. 009

               HR

               Službeni list Europske unije

               139

         41998D0019

               L 239/199

               SLUŽBENI LIST EUROPSKE UNIJE

               23.06.1998.

         ODLUKA IZVRŠNOG ODBORA
   od 23. lipnja 1998.
   o monegaškim boravišnim dozvolama
   (SCH/Com-ex (98)19)
   IZVRŠNI ODBOR:
   budući da je sloboda kretanja između Francuske i Monaka utemeljena prije stupanja na snagu Konvencije o provedbi Schengenskog sporazuma;
   budući da ugovorne stranke Konvencije o provedbi Schengenskog sporazuma nisu dovele u pitanje ova pravila o slobodi kretanja;
   budući da na temelju Sporazuma o dobrosusjedskim odnosima između Francuske i Monaka od 18. svibnja 1963., izmijenjenog i dopunjenog razmjenom pisama između Francuske i Monaka od 15. prosinca 1997., francuske vlasti primjenjuju pravila i kontrole koje su utvrđene Konvencijom o provedbi Schengenskog sporazuma prilikom kontrole ulaska, boravka i poslovnog nastana stranih državljana u Kneževini Monako,
   ODLUČIO JE:

               —

               monegaške boravišne dozvole uključuju se u francuski odjeljak Priloga IV. Zajedničkim konzularnim uputama (1) rezerviran za francuska tijela,

               —

               Monaco-Héliport i Monaco Port de la Condamine dodaju se ovlaštenim graničnim prijelazima vanjske granice u Prilogu 1. Zajedničkom priručniku (2),

               —

               monegaške boravišne dozvole uključuju se u Prilog XI. Zajedničkom priručniku, rezerviran za francuska tijela,

               —

               pitanje izdavanja ili produljenja monegaške boravišne dozvole ne obvezuje ugovornu stranku da povuče upozorenje u svrhu odbijanja ulaska u zemlju iz SIS-a.

      Ostend 23. lipnja 1998.

            Predsjedatelj

         L. TOBBACK

      (1)  Vidjeti dokument SCH/Com-ex (99)13.

      (2)  Povjerljiv dokument. Vidjeti dokument SCH/Com-ex (98)17.


title: 2014/444/EU, Euratom: Odluka Vijeća od. 8. srpnja 2014. o brisanju imena privremenog suca Službeničkog suda Europske unije s popisa utvrđenog Odlukom Vijeća 2013/181/EU

text:
               10.7.2014

               HR

               Službeni list Europske unije

               L 201/24

         ODLUKA VIJEĆA
   od. 8. srpnja 2014.
   o brisanju imena privremenog suca Službeničkog suda Europske unije s popisa utvrđenog Odlukom Vijeća 2013/181/EU

      (2014/444/EU, Euratom)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 257.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
   uzimajući u obzir Protokol o Statutu Suda Europske unije, a posebno njegov članak 62.c drugi stavak,
   uzimajući u obzir Uredbu (EU, Euratom) br. 979/2012 Europskog parlamenta i Vijeća od 25. listopada 2012. o privremenim sucima Službeničkog suda Europske unije (1), a posebno njezin članak 4. prvi stavak,
   budući da:

               (1)

               Dopisom od 7. ožujka 2014. g. Haris TAGARAS podnio je ostavku na dužnost privremenog suca Službeničkog suda Europske unije (dalje u tekstu „Službenički sud”).

               (2)

               Uredbom (EU, Euratom) br. 979/2012 predviđa se da se ime privremenog suca u slučaju ostavke briše s popisa privremenih sudaca.

               (3)

               Stoga treba donijeti odluku o brisanju imena g. Harisa TAGARASA s popisa privremenih sudaca Službeničkog suda utvrđenog Odlukom Vijeća 2013/181/EU (2),

         DONIJELO JE OVU ODLUKU:
   Članak 1.
   Ime g. Harisa TAGARASA, bivšeg suca Službeničkog suda, briše se s popisa privremenih sudaca Službeničkog suda utvrđenog člankom 1. Odluke Vijeća 2013/181/EU.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno Bruxellesu 8. srpnja 2014.

            Za Vijeće

            Predsjednik

         P. C. PADOAN

      (1)  SL L 303, 31.10.2012., str. 83.

      (2)  Odluka 2013/181/EU Vijeća od 22. travnja 2013. o utvrđivanju popisa trojice privremenih sudaca Službeničkog suda (SL L 111, 23.4.2013., str. 49.).


title: 2014/613/EU: Odluka Europskog parlamenta od 3. travnja 2014. o razrješnici za izvršenje proračuna Europskog policijskog ureda za financijsku godinu 2012.

text:
               5.9.2014

               HR

               Službeni list Europske unije

               L 266/291

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Europskog policijskog ureda za financijsku godinu 2012.
   (2014/613/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europskog policijskog ureda za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europskog policijskog ureda za financijsku godinu 2012., zajedno s odgovorima Ureda (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Odluku Vijeća 2009/371/PUP od 6. travnja 2009. o osnivanju Europskog policijskog ureda (Europol) (4), a osobito njezin članak 43.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A7-0179/2014),

               1.

               daje razrješnicu direktoru Europskog policijskog ureda u vezi s izvršenjem proračuna Ureda za financijsku godinu 2012.;

               2.

               izlaže svoja zapažanja u rezoluciji u nastavku;

               3.

               nalaže predsjedniku da ovu Odluku i rezoluciju koja je njezin sastavni dio proslijedi direktoru Europskog policijskog ureda, Vijeću, Komisiji i Revizorskom sudu te naloži njezinu objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 236.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 121, 15.5.2009., str. 37.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2013/459/EU: Odluka Vijeća od 26. rujna 2013. o imenovanju švedskog člana Europskog gospodarskog i socijalnog odbora

text:
               23.11.2013

               HR

               Službeni list Europske unije

               L 314/13

         ODLUKA VIJEĆA
   od 26. rujna 2013.
   o imenovanju švedskog člana Europskog gospodarskog i socijalnog odbora
   (2013/459/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 302.,
   uzimajući u obzir prijedlog švedske vlade,
   uzimajući u obzir mišljenje Europske komisije,
   budući da:

               (1)

               Vijeće je 13. rujna 2010. donijelo Odluku 2010/570/EU, Euroatom o imenovanju članova Europskog gospodarskog i socijalnog odbora za razdoblje od 21. rujna 2010. do 20. rujna 2015. (1).

               (2)

               Jedno mjesto u Europskom gospodarskom i socijalnom odboru postalo je slobodno po isteku mandata gđe Annike BRÖMS,

         DONIJELO JE OVU ODLUKU:
   Članak 1.
   Ovime se g. Jonas BERGGREN, Head of the Brussels office of the Confederation of Swedish Enterprise, imenuje članom Europskog gospodarskog i socijalnog odbora do kraja tekućeg mandata, koji istječe 20. rujna 2015.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 26. rujna 2013.

            Za Vijeće

            Predsjednik

         E. GUSTAS

      (1)  SL L 251, 25.9.2010., str. 8.